Meningitis purulenta	
Gennyes agyhártyagyulladás, BNO10: G00	
1. Kórokozó:	A betegséget többnyire baktériumok, de ritkán bizonyos gombák és protozoonok okozzák.	
2. Teendők a beteggel	
2.1. Jelentés:	Bejelentésre kötelezett a gyanús eset.	
	2.1.1. Esetek osztályozása	
	Gyanús eset	Minden olyan személy, akire teljesülnek a klinikai kritériumok.	
	Valószínűsíthető eset
	---	
	Megerősített eset
	---	
	2.1.2. Feltételek	
	Klinikai kritérium	Hirtelen kezdődő láz (>38,5oC rectalisan, vagy >38,0ºC axillarisan) és
egy vagy több az alább felsoroltak közül:
- tarkókötöttség,
- tudatzavar,
- egyéb meningeális jel,
- csecsemők esetében kutacs elődomborodása.	
	Epidemiológiai kritérium	---	
	Laboratóriumi kritérium	---	
2.2. Elkülönítés:	A beteget kórházban kell elkülöníteni, cseppfertőzéssel terjedő fertőzés esetében (N. meningitidis, Hib stb.) fertőző osztályon.	
2.3.Mikrobiológiai vizsgálat:	2.3.1. Klinikai mikrobiológiai diagnosztikai vizsgálat:	Kötelező. Liquort, vért, esetleg gennyet a primer gócokból (otitis media stb.) kell tenyésztésre küldeni.	
	2.3.2. Járványügyi érdekből végzett mikrobiológiai diagnosztikai vizsgálat:	---	
	2.3.3. Felszabadító vizsgálat:	Nem szükséges.	
2.4. Fertőtlenítés:	Az orr-, torokváladékot, a gennyes gócok váladékát, valamint az ezekkel szennyezett tárgyakat, anyagokat folyamatosan fertőtleníteni kell.	
3. Teendők a beteg környezetében	
3.1. A beteggel kontaktusba kerültek felkutatása:	Nem szükséges.	
3.2.Járványügyi érdekből végzett mikrobiológiai szűrővizsgálat:	Nosocomiális eredetű fertőzés előfordulása esetén kórházhigiénés előírások, a meningitises betegek környezetének célzott szűrővizsgálata (orr-, torokváladék), a pozitív esetek elkülönítése szükséges.	
3.3. Járványügyi megfigyelés:	Szülészeti, újszülött és csecsemőosztályokon a kontaktok járványügyi megfigyelése és (szükség szerint) felvételi zárlat, az etiológiától függően.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Nem szükséges. 	
3.6. A terjesztő közeg felderítése:	Nem szükséges.